Hrvatski sabor
20040401

Stoga na putu od planske ekonomije do socijalnog tržišnog gospodarstva je potrebno dakako nastaviti privatizaciju državnih poduzeća, ali i upustit se u preobrazbu javne uprave, jer i danas možemo biti svjedoci da se mnogi zakoni koji već duže vremena egzistiraju u Hrvatskoj nisu proveli, kao što je završetak ili knjiženje svega onoga društvenog u vlasništvu Republike Hrvatske. Tu dakako da ima problema i hrvatsko pravosuđe, ali ćemo se s tim problemima suočavat do onoga trenutka dok jednostavno ne stvorimo takvu javnu upravu koja će biti sposobna i kadra odgovoriti svim onim uvjetima koji su pred nama i koji nas očekuju. Dakako da mi možemo i moramo dati velik doprinos i dakako da će nam ovo izvješće Državne revizije poslužiti kao jedan temelj i jedna pouka da ne griješimo u budućem vremenu. Hvala lijepa.